স্টাফ রিপোর্টার \ হবিগঞ্জ শহরতলীর নারায়নপুরে জমি দখল নিয়ে সংঘর্ষে কমপক্ষে ১০ জন আহত হয়েছে। এদিকে সংবাদ সংগ্রহ ও আহত আত্মীয়দের দেখতে হাসপাতালে একপক্ষের লোকজনের হামলায় দেশ টিভির হবিগঞ্জ জেলা প্রতিনিধি শ্রীকান্ত গোপ আহত হয়েছেন। গুরুতর অবস্থায় শ্রীকান্তকে হবিগঞ্জ সদর আধুনিক হাসপাতালে ভর্তি করা হয়েছে। এ সময় হামলাকারীরা ম্রীকান্তর নিকট থেকে ভিডিও ক্যামেরা, দামী মোবাইল ফোন ও নগদ টাকা ছিনিয়ে নেয়। এ ঘটনায় পুলিশ তাৎক্ষণিক অভিযান চালিয়ে হাসপাতাল থেকে ৪ জনকে গ্রেফতার করেছে। গ্রেফতারকৃতরা হচ্ছে-নারায়নপুর গ্রামের মন্তোষ গোপ, নিরঞ্জন গোপ, চিত্র রঞ্জন গোপ, মহিতোষ গোপ। গতকাল বুধবার দুপুরে এ সংঘর্ষ ও হামলার ঘটনা ঘটে। জানা যায়, ওই গ্রামের কিছু ভূমি নিয়ে চিত্তরঞ্জন ও জিতেন্দ্র গোপ এর মধ্যে দীর্ঘদিন ধরে বিরোধ ...